open-index/open-wikipedia-markdown huggingface dataset:
אנטי הקנן

**אנטי אדוורד הקנן** (בפינית: **Antti Edvard Häkkänen**; נולד ב-16 בינואר 1985) הוא פוליטיקאי פיני ממפלגת הקואליציה הלאומית אשר שימש כשר המשפטים של פינלנד בין 2017 ל-2019. מאז 20 ביוני 2023 הוא משמש כשר ההגנה.

## ביוגרפיה
הקנן נולד ב-16 בינואר 1985 במנטהריו שבסאבו הדרומית. הוא למד משפטים באוניברסיטת הלסינקי וסיים תואר שני. הוא הצטרף למפלגת הקואליציה הלאומית, ובשנת 2009 נבחר למועצת העיר מנטהריו מטעמה. בין השנים 2011–2013 הוא שימש כמנהיג תנועת הנוער של המפלגה. שנה לאחר מכן הוא נבחר להתמודד מטעם המפלגה על מושב בפרלמנט האירופי, אולם הפסיד. בבחירות 2015 הוא נבחר לפרלמנט מטעם מחוז דרום-מזרח פינלנד.

ב-5 במאי 2017 הוא מונה לשר המשפטים בממשלתו של יוהה סיפילה. הוא סיים את תפקידו ב-6 ביוני 2019 עם פירוק ממשלתו של סיפילה. ב-20 ביוני 2023 הוא מונה לשר ההגנה בממשלתו של פטרי אורפו.

הקנן נחשב למייצג האגף השמרני-קיצוני בתוך מפלגת הקואליציה הלאומית. הוא מתנגד להגירה לפינלנד מאפריקה ומהמזרח התיכון, ותומך בהגדלתו וחיזוקו של צבא פינלנד. כמו כן הוא תומך במדיניות כלכלית ליברטריאנית.

## קישורים חיצוניים
* 

## הערות שוליים

קטגוריה:פוליטיקאים פינים
קטגוריה:שרי ההגנה של פינלנד
קטגוריה:שרי המשפטים של פינלנד
קטגוריה:פינים שנולדו ב-1985
בחודש התשיעי

**בחודש התשיעי** הוא סרט קולנוע ישראלי דובר ערבית משנת 2002 בכתיבה, הפקה ובימויו של עלי נאסר, עם אשרף ברהום, נסרין פאעור, ראידה אדון וג'וליאנו מר בתפקידים הראשיים.

העלילה מתרחשת בכפר עראבה בגליל, כפרו של עלי נאסר ועיקרה הוא אגדה עממית שפשטה בכפרים הערביים בימי הטורקים, ולפיה איש ושמו "נושא ישבנו בסל" מתגנב לסמטאות הכפר בלילות, לבוש גלימה שחורה, חוטף צעירים ומעביר אותם לשירות בצבא הטורקי. האגדה הזאת שונתה בכפרים הערביים במדינת ישראל ו"נושא ישבנו בסל" הוא כעת אדם שמסתובב בכפרים, חוטף ילדים ומוכר אותם ליהודים.

הסרט היה מועמד לשבעה פרסי אופיר בטקס פרסי אופיר לשנת 2002:
*פרס אופיר לסרט העלילתי הטוב ביותר, פרס אופיר לבמאי הטוב ביותר, עלי נאסר
*פרס אופיר לשחקן הראשי הטוב ביותר, אשרף ברהום
*פרס אופיר לתסריט המקורי הטוב ביותר, עלי נאסר
*פרס אופיר לצילום הטוב ביותר, אמנון סלומון
*פרס אופיר לעריכה הטובה ביותר, טובה אשר
*פרס אופיר לעיצוב האמנותי הטוב ביותר, יורם שייר
הסרט זכה בפרס וולג'ין לסרט הטוב ביותר בפסטיבל הקולנוע ירושלים. הוא הופק בעזרת הקרן לעידוד הסרט הישראלי.

## תקציר העלילה
אחמד (אשרף ברהום) עומד ליד קברה של אשתו סמירה (נסרין פאעור) עם "בנו" אמל (ויסאם נאסר) בן העשר ומגלה לו בפעם הראשונה כי הוא אינו אביו.

אחיו חליל (ג'וליאנו מר) גורש על ידי השב"כ ללבנון בגלל פעילות עוינת. חליל היה נשוי לסמירה ולאחר עשר שנים שלא נשמע ממנו דבר, לוחץ עליה אביה לקבל גט ולהינשא לגבר הראשון שיציע לה.

לאחר עשר שנים מצליח חליל להתגנב לכפר, פוגש באחמד ומבקש ממנו לעזור לו להיפגש עם סמירה. הכפר מלא במשתפי פעולה עם השב"כ ואחמד עושה זאת בלילות כשהוא עטוף בגלימה שחורה כדי שלא יתגלה למסוקים הסורקים את הכפר בזרקורים.

אחמד מוביל את סמירה למערה מחוץ לכפר בו מתגורר חליל ושם הם מתייחדים. אחמד מאורס לסנא (ראידה אדון) שאוהבת אותו ורוצה להתחתן אבל כרגע הוא עסוק בחליל ולא מגלה לה זאת. גם לאם (סלווה נאקרה) הוא לא מגלה דבר.

באותו זמן נעלם מהכפר ילד בשם חסן ואביו אבו חסן (עדנאן טראבשה) מאשים את אחמד כי הוא "נושא ישבנו בסל" שחטף את בנו. אחמד מובל למסגד הכפר בפני אבו סאלח (בסאם זועמוט) אבל לא מסביר מדוע הוא משוטט מדי לילה בכפר.

אחמד נפגש עם סוכן שב"כ (עמוס לביא) שמבטיח לעזור לו להעביר את סמירה וחליל ללבנון אבל בתמורה הוא מבקש מאחמד שיתוף פעולה.

אחמד מחליט להבריח את סמירה וחליל. סמירה נתפסת וחליל מצליח לברוח. היא מגלה לאחמד כי היא בהריון מחליל. כדי למנוע את רצח סמירה בגלל פגיעה בכבוד המשפחה, מבטל אחמד את אירוסיו לסנא ומתחתן עם סמירה כדי שתדע שבחודש התשיעי להיריון יהיה לוולד "אבא" (מכאן שם הסרט). זאת הוא יכול לגלות בסתר לאמל רק לאחר מות סמירה.

## צוות השחקנים

## קישורים חיצוניים

*בחודש התשיעי, באתר "סרט"
## הערות שוליים

קטגוריה:סרטי 2002
קטגוריה:סרטים ישראליים משנת 2002
קטגוריה:סרטים בערבית
קטגוריה:סרטי דרמה ישראליים
גרגורי קריין

**גרגוֹרי אַבְּרַמוֹביץ' קְרֵיין** (ברוסית: **Григорий Абрамович Крейн**; 18 במרץ 1879 בניז'ני נובגורוד – 6 בינואר 1955 ב שליד סנקט פטרבורג) היה מלחין רוסי ממוצא יהודי.

קריין למד במוסקבה אצל ,  וריינהולד גליאר ובין 1905 ל-1908 אצל מקס רגר בלייפציג. משנת 1913 הוא השתייך, כמו אחיו אלכסנדר, לסניף המוסקבאי של החברה למוזיקה עממית יהודית. הוא עבד כמורה לכינור ותיאוריה במוסקבה. בשנים 1926 עד 1934 הוא התגורר עם בנו יוליאן בווינה, פריז וברלין, ולאחר מכן שוב במוסקבה ומ-1941 עד 1943 בטשקנט.

קריין הלחין סימפוניה, קונצ'רטו לכינור, "רפסודיה עברית" לקלרינט ותזמורת, השיר הסימפוני "שאול ודוד", פנטזיה קונצרטנטית לכינור ותזמורת, שלושה פרקים סימפוניים, ארבעה שירים ללא מילים ורביעיית מיתרים.

## קישורים חיצוניים


* Крейн Григорий Абрамович – at biografija.ru
* Category:Krein, Grigory – at International Music Score Library Project (IMSLP)


קטגוריה:מלחינים יהודים רוסים
קטגוריה:רוסים שנולדו ב-1879
קטגוריה:סובייטים שנפטרו ב-1955
בית החולים אבן סינא (ג'נין)

**בית החולים אבן סינא** הוא בית חולים בעיר ג'נין שברשות הפלסטינית. נפתח ב-11 באוקטובר 2021, והוא קרוי על שמו של אבן סינא (980–1037) שהיה רופא, פילוסוף ומדען פרסי.

## פרטים
בית חולים הוא בית החולים השלישי בקבוצת בתי החולים אל-ערב (Al Arab Hospitals Group Co. Ltd) ויש בו 55 חדרי אשפוז.

הקבוצה החלה את פעילותה ב-1998 עם הקמת "בית החולים הערבי המתמחה" בשכם ובהמשך, בשנת 2016, נחנך "בית "החולים הערבי איסתשרי" (ייעוץ) ברמאללה.

## היסטוריה

### 2023
במהלך מבצע בית וגן (3 ביולי 2023 – 5 ביולי 2023) הסתתרו בבית החולים עשרות חמושים וכוחות צה"ל פשטו עליו.

וואפא טענה כי צה"ל השתמש בנשק חי מול אזרחים במחלקת המיון, ורכב צבאי עמד בחצר בית החולים. דובר צה"ל הכחיש ואמר כי לא מוכר ירי של כוחות הצבא לעבר בית החולים.

ב-17 בנובמבר, במהלך פעילות חטיבת כפיר לעצירת מחבלים פלסטינים ביהודה ושומרון במלחמת חרבות ברזל, ברחו חלק מהמבוקשים באמבולנסים לבית החולים. אחד המבוקשים נתפס בכניסה לבית החולים יחד עם שלושה רובי M-16.

### 2024

ב-30 בינואר 2024 לוחמים מסתערבים של ימ"מ ושב"כ סיכלו חוליית מחבלי חמאס וגא"פ חמושים שהסתתרה בבית החולים אבן סינא בג'נין ועמדה להוציא פיגוע טרור בטווח המיידי. לוחמי הימ"מ חיסלו 3 מחבלים חמושים שהיו פצצה מתקתקת והשתמשו בבית החולים כמגן אנושי.

## קישורים חיצוניים

## הערות שוליים

קטגוריה:ג'נין: מבנים
אבן סינא
ראונו סאפינן

**ראונו סאפינן** (באסטונית: **Rauno Sappinen**; נולד ב-23 בינואר 1996) הוא כדורגלן אסטוני המשחק בעמדת החלוץ בפלורה טאלין.

## קריירת מועדונים
סאפינן התחיל את הקריירה שלו במחלקת הנוער של פלורה טאלין אליה הצטרף בגיל 10. ב-2 במרץ 2013 ערך את הופעת הבכורה שלו בקבוצה הבוגרת בניצחון 1-4 נגד טאלין קאלב. ב-14 במאי הבקיע את שער הבכורה שלו בקבוצה בניצחון 1–4 נגד טאמקה. בעונת  זכה עם המועדון באליפות הראשונה שלו בקריירה. באותה שנה נבחר לכדורגלן הצעיר של השנה באסטוניה. סאפינן היה מלך השערים של פלורה בליגה במשך שלוש עונות רצופות מ-2015 עד 2017, באחרונה אף היה מלך שערי הליגה.

ב-31 בינואר 2018 הושאל לבירסחוט מליגת העל הבלגית עד לסיום העונה. ב-9 בפברואר 2018 ערך את הופעת הבכורה שלו במועדון בתיקו 0–0 נגד וסטרלו.

ב-13 באוגוסט 2018 הושאל לדן בוס עד לסיום העונה. ארבעה ימים לאחר מכן ערך את הופעת הבכורה שלו בניצחון 1–2 נגד פולנדם בו גם כבש את שער הבכורה שלו בקבוצה.

ב-14 באוגוסט 2019 הושאל לדומז'אלה מליגת העל הסלובנית עד לסיום העונה, עם אופציה לחתימה לשלוש שנים, אולם חזר לפלורה בשנת .

ב-6 ביולי 2021 הבקיע צמד בניצחון נגד פאולה היברניאנס המלטזית במסגרת סיבוב המוקדמות הראשון של ליגת האלופות.

ב-22 בדצמבר 2021 חתם לשלוש שנים וחצי בפיאסט גליביצה מליגת העל הפולנית. ב-24 בינואר 2023 הושאל לסטאל מיילץ עד לסיום העונה עם אופציה לרכישה.

ב-13 ביולי 2023 חתם לעונה אחת בהפועל ירושלים. ב-29 ביולי ערך את הופעת הבכורה שלו בקבוצה בתיקו 1-1 נגד הפועל תל אביב במסגרת גביע הטוטו. ב-19 באוגוסט קרע את הרצועה הצולבת במהלך משחקי מיקום נגד 0-1 נגד בית"ר ירושלים, והושבת לשארית העונה.

## קריירה בינלאומית
בצעירותו, שיחק בכל הנבחרת הצעירות של אסטוניה, ואף שימש כקפטן נבחרת הנוער והצעירה.

ב-11 בנובמבר 2015 ערך את הופעת הבכורה שלו בנבחרת הבוגרת בניצחון 0–3 נגד . ב-20 בנובמבר 2016 הבקיע את שער הבכורה שלו בנבחרת בתיקו 1-1 נגד .

## תארים
; פלורה טאלין
*ליגת העל האסטונית: , , 
*הגביע האסטוני: , 
*הסופר קאפ האסטוני: , , 

; אישיים
*הכדורגלן האסטוני של השנה: , 
*הכדורגלן האסטוני הצעיר של השנה: , 
*כדורגלן השנה בליגת העל האסטונית: 
*מלך שערי ליגת העל האסטונית: 
*כדורגלן השנה של האוהדים בליגת העל האסטונית: , 

## קישורים חיצוניים

## הערות שוליים

קטגוריה:כדורגלנים אסטונים
קטגוריה:חלוצי כדורגל אסטונים
קטגוריה:כדורגלני פלורה טאלין
קטגוריה:כדורגלני בירסחוט
קטגוריה:כדורגלני דן בוס
קטגוריה:כדורגלני דומז'אלה
קטגוריה:כדורגלני פיאסט גליביצה
קטגוריה:כדורגלני הפועל ירושלים
קטגוריה:ספורטאים זרים בבלגיה
קטגוריה:ספורטאים זרים בהולנד
קטגוריה:ספורטאים זרים בסלובניה
קטגוריה:ספורטאים זרים בפולין
קטגוריה:כדורגלנים זרים בישראל
קטגוריה:כדורגלני נבחרת אסטוניה
קטגוריה:אסטונים שנולדו ב-1996
יוליאן קריין

**יוּליאן גרְגוֹרְיֶוויץ' קְרֵיין** (ברוסית: **Григорий Абрамович Крейн**; 5 במרץ 1913 במוסקבה – 28 במאי 1996 במוסקבה) היה מלחין רוסי, פסנתרן ומוזיקאי ממוצא יהודי.

## חייו ועבודתו
יוליאן קריין היה בנו של גרגורי קריין (1879–1955), מלחין ממוצא יהודי, ואחיינו של אלכסנדר קריין (1883–1951), שגדל גם הוא כמלחין. הוא החל להלחין בילדותו ובשנת 1924 הציג את הסונטה הראשונה שלו לפסנתר מספר 7, שבוצעה גם על ידי היינריך נויהאוס. יצירות מוקדמות פורסמו על ידי ההוצאה לאור החשובה , בין היתר. בשנת 1926 נסע קריין לטיול ארוך מחוץ לרוסיה עם אביו, תחילה לווינה, שם לימד אותו הפסנתרן אדוארד שטוירמן. מאוחר יותר הוא קיבל שיעורים בהלחנה מפול דיקא ב בפריז, וסיים את לימודיו ב-1932. יוליאן קריין חזר מאוחר יותר לברית המועצות ולימד בקונסרבטוריון של מוסקבה מ-1934 עד 1937. קריין גם הופיע לעיתים קרובות כפסנתרן ופרסם כמה ספרים בנושא מוזיקה משנות החמישים של המאה ה-20 ואילך, למשל על מוריס ראוול, קלוד דביסי ומוזיקאים נוספים. זיכרונותיו, שהשאיר אחריו ככתב יד, פורסמו גם בגרמנית ב-2018 כ"תווים מחיי המוזיקליים" (Notizen aus meinem musikalischen Leben).

ביצירותיו הושפע קריין מאלכסנדר סקריאבין, מבני זמנו הצרפתים וממוזיקה עממית יהודית, ובהמשך יותר ויותר גם מפולקלור רוסי, אוזבקי, יקוטי וקזחי. בנוסף ליצירות סולו לפסנתר ולמוזיקה קאמרית (כולל ארבע רביעיות מיתרים), יצירתו כוללת גם שלושה קונצ'רטו לפסנתר, אחד כל אחד לצ'לו ולכינור, וכן את הסימפוניה "פואמה ארקטית".

## קישורים חיצוניים

## הערות שוליים

קטגוריה:מלחינים יהודים רוסים
קטגוריה:סובייטים שנולדו ב-1913
קטגוריה:רוסים שנפטרו ב-1996
רקיט

**Reckitt Benckiser Group plc**, הנסחרת בשם **Reckitt**, היא חברת מוצרי צריכה בריטית רב-לאומית שבסיסה בסלאו, אנגליה.

בין המותגים של רקיט נמנים מותג החיטוי "Dettol", משכך הכאבים אספירין, תרופת כאב הגרון סטרפסילס, מנקה השירותים Harpic, מותג הסרת השיער ויט, תוסף חיזוק מערכת החיסון "Airborne", מותג ההדברה האוסטרלי "Mortein", תרופת העיכול "Gaviscon", תרכובת המזון לתינוקות מיד ג'ונסון, מטהר האוויר "Air Wick", ומותגים ומוצרים נוספים.

החברה הוקמה בשנת 1999 בעקבות מיזוג בין החברה הבריטית "רקיט וקולמן" לחברה ההולנדית Benckiser N.V. לאחר המיזוג נקראה החברה רקיט בנקייזר עד לשנת 2021.

## היסטוריה
בשנת 1823 ייסד יוהאן בנקייזר עסק בפפורצהיים שבגרמניה, שתחום הפעילות המרכזי שלו היה כימיקלים תעשייתיים. לודוויג ריימן, כימאי, הצטרף לעסק בשנת 1828 ונשא לאישה את בתו של בנקייזר. בנקיזר נפטר ב-1851, והעסק עבר לבעלות ריימן. ריימן הקים מפעל כימי חדש וב-1858 העבירו ללודוויגסהאפן. תחת יורשיו של ריימן גדל העסק במהירות במחצית השנייה של המאה ה-20: בין היתר רכש את חברת ".Coty, Inc", יצרנית מוצרי יופי בצפון אמריקה, בשנת 1992. בין מוצרי החברה האחרים נמנו "Vanish" ו-"Cillit Bang". החברה הונפקה בבורסה בשנת 1997.

חברת "Reckitt & Sons" הוקמה בשנת 1840 כאשר אייזיק רקיט השכיר טחנת עמילן בקינגסטון על ההאל. הוא הרחיב את פעילותו למוצרי בית נוספים, ולאחר מותו ב-1862 עבר העסק לשלושת בניו. בשנת 1886 פתחה החברה את העסק הראשון שלה באוסטרליה, לראשונה מעבר לגבולות בריטניה. החברה נרשמה לראשונה בבורסה של לונדון בשנת 1888. מותגי "Harpic Lavatory Cleaners" נרכשו בשנת 1932, ובאותה שנה הושק המותג "דטול".

בשנת 1938 התמזגה "רקיט ובניו" עם "ג'. ג'. קולמן", שהוקמה בשנת 1814 על ידי ירמיהו קולמן, שטחן קמח וחרדל בנוריץ' שבאנגליה, והפכה ל-"Reckitt & Colman Ltd". החברה ביצעה מספר רכישות, כולל המותגים "איירוויק" ו"קרפט פרש", חברת מוצרי הניקוי הספרדית "קאמפ" ב-1989, חטיבת "Boyle-Midway" של American Home Products ב-1990, וחטיבת "Lehn & Fink" של Sterling Drug ב-1994. רכישת Lehn & Fink הכפילה את עסקי החברה בארצות הברית. כמו כן, רכשה החברה מספר מותגים מ-DowBrands ב-1998. באותה תקופה ביצעה Reckitt & Colman גם מספר מכירות נכסים: תחום האמנות והגרפיקה (כולל מותגים כמו Winsor & Newton) וחברת המזון ההולנדית Conimex ב-1990, עסקי המזון של Colman’s בנוריץ' ומוצרי המשקאות "Robinsons" ב-1995 לאוניליוור, ועסקי המזון "קין" באוסטרליה וקנדה ב-1998.

החברה הוקמה בתצורתה הנוכחית במיזוג בין ".Reckitt & Colman plc" הבריטית לבין החברה ההולנדית "Benckiser NV" בדצמבר 1999. בארט בכט מונה למנכ"ל החברה החדשה והחליט למקד את פעילות החברה במותגים המרכזיים ובשיפור היעילות בשרשרת האספקה.

## קישורים חיצוניים

## הערות שוליים

קטגוריה:חברות בריטיות
חוג קוואזי-פרובניוס

בתורת החוגים, חוג הוא **קוואזי-פרובניוס** אם מושגי הפרויקטיביות והאינג'קטיביות של מודולים מעליו מתלכדים. זוהי הכללה חשובה של חוגים שהם חוגים פשוטים-למחצה ארטיניים.

## הגדרה

חוג R נקרא **אינג'קטיבי לעצמו** (self injective) משמאל אם הוא אינג'קטיבי כמודול שמאלי מעל עצמו, כלומר, אם כל הומומורפיזם של מודולים מאידיאל שמאלי L אל R, ניתן להמשכה להומומורפיזם מ-R ל-R. בדומה לזה מגדירים גם התכונה מימין.

חוג הוא **קוואזי-פרובניוס** אם הוא מקיים את התכונות השקולות הבאות:
* כל מודול ימני פרויקטיבי הוא אינג'קטיבי.
* כל מודול ימני אינג'קטיבי הוא פרויקטיבי.
* כל מודול שמאלי פרויקטיבי הוא אינג'קטיבי.
* כל מודול שמאלי אינג'קטיבי הוא פרויקטיבי.
* החוג אינג'קטיבי לעצמו מימין או משמאל וארטיני מימין או משמאל.
* החוג אינג'קטיבי לעצמו מימין או משמאל ונתרי מימין או משמאל.
* החוג אינג'קטיבי לעצמו מימין או משמאל ומקיים את תנאי השרשרת העולה על מאפסים ימניים או שמאליים.
בשלוש ההגדרות האחרונות בחירת הצדדים ימין ושמאל יוצרת ארבעה וריאנטים, שכל אחד מהם גורר את כולם.

### מאפסים

לכל חוג R, אם L אידיאל שמאלי אז המאפס הימני \operatorname{ann}_{r}(L)=\{x : Lx=0\} הוא אידיאל ימני, ואם L אידיאל ימני אז המאפס השמאלי \operatorname{ann}_{\ell}(L)=\{x : xL=0\} הוא אידיאל שמאלי. שתי ההעתקות הופכות את סדר ההכלה. באופן כללי, L \subseteq \operatorname{ann}_{\ell}\operatorname{ann}_{r}(L) לכל אידיאל שמאלי L, ו-L \subseteq \operatorname{ann}_{r}\operatorname{ann}_{\ell}(L) לכל אידיאל ימני L.

גם התכונות הבאות שקולות:
* החוג R הוא קוואזי-פרובניוס,
* R נתרי מימין או משמאל, וההעתקות \operatorname{ann}_{\ell} ו-\operatorname{ann}_{r} הפוכות זו לזו.

## תכונות קרובות

כל חוג פרובניוס הוא קוואזי-פרובניוס. חוג קוואזי-פרובניוס R הוא חוג פרובניוס אם התשתית (socle) של R איזומורפית, כמודול, למנה R/J כאשר J הוא רדיקל ג'ייקובסון. חוג קוואזי-פרובניוס קומוטטיבי הוא תמיד פרובניוס. חוג קומוטטיבי הוא חוג פרובניוס אם ורק אם הוא סכום ישר של מספר סופי של חוגים מקומיים ארטיניים עם אידיאל שמאלי מינימלי יחיד.

## קישורים חיצוניים
* 

קטגוריה:תורת החוגים
האישה באגם (סדרת טלוויזיה)

**האישה באגם** (באנגלית: **Lady in the Lake**) היא מיני-סדרה אמריקאית המבוססת על רומן באותו שם מאת לורה ליפמן. היא מוקרנת באפל TV. את הסדרה עיבדה, יצרה וביימה עלמה הראל.

## תקציר העלילה
בבולטימור של שנות ה-60, עיתונאי חוקר שעובד על רצח לא פתור מתנגש עם אישה הפועלת לקידום סדר היום של הקהילה השחורה בעיר. הגיבורה עוזבת את בעלה ואת ביתה הגדול בפייקסוויל כדי להמשיך בקריירה ככתבת עיתון. היא נהיית אובססיבית לפענח את המסתורין של שני מקרי רצח נפרדים: רצח של טסי פיין בת האחת-עשרה ורצח של ברמנית בשם קליאו שרווד.

## שחקנים ודמויות
* נטלי פורטמן – מאדי שוורץ
* מוזס אינגרם – קליאו שרווד
* י'לן נואל – פרדי פלאט
* מייקי מדיסון – ג'ודית ויינשטיין
* ברט גלמן
* נואה ג'ופ
* מייק אפס
* ביירון באוורס
* יאשיהו קרוס
* פרוט טיילור וינס
* רוני ג'ין בלווינס – השוטר בוסקו
* דייוויד קורנסווט
* אנג'לה רובינסון – מירטל סאמר
* קתרין וינטר – אתל כהן
* סמיר רויאל – ליונל ג'ונסון
* דילן ארנולד – סטיבן זוואדזקי

## הפקה
סדרת הטלוויזיה מבוססת על רומן בעל אותו שם. לורה ליפמן, המחברת, קיבלה את ההשראה לספר משני מקרי רצח שהתרחשו בצעירותה:

הראשון היה חטיפתה ורציחתה של אסתר לבוביץ' בת ה-11, ילדה יהודייה לבנה, שפטירתה בטרם עת זכתה לפרסום רב.

המקרה השני היה של שירלי פרקר בת ה-33, אישה שחורה שנמצאה מתה במזרקה של מאגר פארק הדרואיד היל. מותה של פרקר זכה לתשומת לב רק בעיתונים אפרו-אמריקאים, במיוחד בבולטימור האפרו-אמריקאי.

### ליהוק
המיני-סדרה קיבלה אור ירוק להפקה במרץ 2021, כאשר נטלי פורטמן ולופיטה ניונגו אמורות לככב, ועלמה הראל תביים את כל פרקי הסדרה. באפריל 2022 נוספו לקאסט י'לאן נואל, מייקי מדיסון וברט גלמן. במאי 2022, ניונגו עזבה את הפרויקט. מוזס אינגרם לוהקה להחליף אותה ביוני. נואה ג'ופ, מייק אפס, ביירון באוורס, ג'וזיה קרוס ופרוט טיילור וינס לוהקו ביולי.

### צילומים
הצילומים החלו באפריל 2022, כשההפקה התרחשה בבולטימור. הפקת הסדרה הופסקה לזמן קצר בסוף אוגוסט 2022, לאחר שההפקה קיבלה איומים באלימות בזמן הצילומים בעיר. מחקירת המשטרה עלה כי האיומים לא היו מבוססים.

## קישורים חיצוניים

## הערות שוליים

קטגוריה:תוכניות טלוויזיה באנגלית
קטגוריה:אפל TV פלוס: תוכניות וסדרות
קטגוריה:סדרות טלוויזיה אמריקאיות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2024
פורצ'ן בייזי

**פורצ'ן אקפאן בייזי** (באנגלית: **Fortune Akpan Bassey**; נולד ב-6 באוקטובר 1998 בבנין סיטי שבניגריה) הוא כדורגלן ניגרי המשחק בעמדת החלוץ.

## קריירת מועדונים
בייזי גדל במחלקות הנוער של איגלס וינג הניגרית ובוהמיאנס 1905 הצ'כית. הוא החל את הקריירה המקצוענית שלו בקבוצת אולימפיה רדוטין מהליגה הצ'כית השלישית, וערך במדיה 33 הופעות ליגה, בהן הבקיע 24 שערים. בעונת  שיחק בייזי באוסטי נד לבם מליגת המשנה הצ'כית, וערך במדיה 28 הופעות ליגה, בהן הבקיע חמישה שערים.

ב-18 באוגוסט 2020 חתם בייזי בדינמו צ'סקה בודייוביצה מליגת העל הצ'כית. הוא ערך 25 הופעות ליגה במדי המועדון, בהן הבקיע תשעה שערים. בחצי שני של עונת  שיחק בקבוצת ולאשים מליגת המשנה הצ'כית.

ב-17 בינואר 2022 חתם בייזי בפרנצווארוש מליגת העל ההונגרית.

ב-12 באוגוסט 2022 הושאל בייזי לוויקטוריה פלזן מליגת העל הצ'כית. הוא ערך 12 הופעות ליגה במהלך תקופת ההשאלה, בהן הבקיע שער אחד.

ב-4 במרץ 2023 הושאל בייזי עד לתום עונת  לדגרפורס מליגת העל השוודית.

## תארים
;פרנצווארוש
* אליפות הונגריה (1): 2021/2022
* הגביע ההונגרי (1): 2021/2022

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:בנין סיטי: כדורגלנים
קטגוריה:כדורגלני דינמו צ'סקה בודייוביצה
קטגוריה:כדורגלני פרנצווארוש
קטגוריה:כדורגלני ויקטוריה פלזן
קטגוריה:כדורגלני דגרפורס
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:ספורטאים זרים בצ'כיה
קטגוריה:ספורטאים זרים בהונגריה
קטגוריה:ספורטאים זרים בשוודיה
קטגוריה:ספורטאים ניגרים בישראל
קטגוריה:ניגרים שנולדו ב-1998
קרל פרדריק וילקמה

**קרל פרדריק וילקמה** (בפינית: **Karl Fredrik Wilkama**; 27 במרץ 1876 – 15 ביולי 1947) היה גנרל פיני שהשתתף במלחמת האזרחים הפינית, מלחמת החורף ומלחמת ההמשך. כיהן ארבע פעמים כמפקד העליון של הצבא הפיני.

## ביוגרפיה
וילקמה נולד ב-27 במרץ 1876 בהלסינקי שהשתייכה אז לאימפריה הרוסית. ב-1897 הוא התגייס לצבא האימפריה הרוסית ושרת במשמר הקיסרי. ב-1903 הוא הועלה לדרגת לוטננט. הוא למד באקדמיה הצבאית ניקולייב, וב-1907 הועלה לדרגת קפטן ומונה למפקד גדוד במשמר הקיסרי. ב-1909 מונה למפקד גדוד ברגימנט הדרגונים ה-3 של נובורוסייסק. ב-1911 הוא הועלה לדרגת פופולקובניק. וילקמה לחם בשורות הצבא הרוסי במלחמת העולם הראשונה, ובמהלכה הועלה לדרגת פולקובניק, מונה למפקד רגימנט הלנסרים ה-3 ועוטר באות מסדר גאורגיוס הקדוש.

באוקטובר 1917 הכריזה פינלנד על עצמאות, ווילקמה עזב את הצבא הרוסי ומיהר לחזור אליה. תוך זמן קצר פרצה במדינה מלחמת אזרחים בין הצבא הלבן שנתמך בידי הקיסרות הגרמנית לצבא האדום שנתמך בידי ברית המועצות. וילקמה הצטרף לצבא הלבן ולחם בשורות. לאחר סיום המלחמה, מונה וילקמה באופן זמני למפקד הצבא הפיני. הוא כיהן בתפקיד בין 30 במאי ל-12 באוגוסט 1918.

ב-31 בדצמבר 1918 הוא מונה בפעם השנייה למפקד הצבא הפיני, ועזב את התפקיד ב-19 ביוני 1919. הוא מונה בפעם השלישית ב-11 בספטמבר של אותה שנה, והפעם כיהן בו קרוב לחמש שנים עד 7 באוגוסט 1924. ב-1 באוקטובר 1925 הוא מונה לתפקיד בפעם הרביעית וכיהן בו עד 21 במאי 1926. במהלך מלחמת החורף ומלחמת ההמשך הוא מילא תפקידי מטה בכירים בפיקוד העליון הפיני. הוא פרש סופית מהצבא ב-1944.

## קישורים חיצוניים

* קרל פרדריק וילקמה באתר הלקסיקון הביוגרפי הפיני

קטגוריה:ראש ההגנה (פינלנד)
קטגוריה:גנרלים פינים
קטגוריה:אנשי צבא פינים במלחמת העולם השנייה
קטגוריה:הלסינקי: אישים
קטגוריה:אנשי צבא רוסים במלחמת העולם הראשונה
קטגוריה:מעוטרי מסדר הוורד הלבן של פינלנד
קטגוריה:מעוטרי עיטור ולדימיר הקדוש
קטגוריה:בוגרי האקדמיה הצבאית של המטה הכללי
קטגוריה:פינים שנולדו ב-1897
קטגוריה:נפטרים ב-1944
וילהלם אלכסנדר טסלף

**וילהלם אלכסנדר טסלף** (בפינית: **Wilhelm Alexander Thesleff**; 27 ביולי 1880 – 26 במרץ 1941) היה איש צבא ופוליטיקאי פיני שהשתתף במלחמת העולם הראשונה ובמלחמת האזרחים הפינית, ואף שימש כשר ההגנה הראשון של פינלנד.

## ביוגרפיה
טסלף נולד בוויפורי ב-27 ביולי 1880. ב-1894 הוא החל ללמוד בפנימיה צבאית ולאחר מכן למד בבית הספר לקצינים של צבא האימפריה הרוסית. ב-1901 הוסמך לקצונה. בין 1904–1907 הוא למד באקדמיה הצבאית הקיסרית הרוסית. בין 1910–1911 הוא השתלם בבית הספר הגבוה לקציני חיל הפרשים. במלחמת העולם הראשונה, הוא לחם בצבא הרוסי כנגד הקיסרות הגרמנית, אולם בספטמבר 1917 נפל בשבי הגרמני בריגה. בשבי טסלף הסכים להתגייס לצבא הגרמני, בו היה כבר גדוד יגרים מס' 27, שהורכב ממתנדבים פינים. טסלף מונה בהתחלה לתפקיד קצין קישור בין הפיקוד הגרמני למתנדבים הפינים, ובהמשך מונה למפקד גדוד היגרים ה-27.

באוקטובר 1917 הכריזה פינלנד על עצמאות, וכמעט מיד פרצה בה מלחמת אזרחים בין הצבא האדום לצבא הלבן. גרמניה בחרה לסייע לצבא הלבן, ושיגרה את דיוויזיית הים הבלטי לפינלנד כדי לסייע לו. טסלף נשלח לשמש כקצין קישור בין הפיקוד העליון של הצבא הלבן לבין מפקדת הדיוויזיה.

לאחר המלחמה הקים יוהו קוסטי פאסיקיבי ממשלה שהתחייבה לכונן בארץ מונרכיה חוקתית אולם הייתה בפועל ממשלת בובות גרמנית. ב-27 במאי 1918 מינה פאסיקבי את טסלף כשר ההגנה שלו, וכך הפך טסלף לשר ההגנה הראשון של פינלנד. ב-12 באוגוסט של אותה שנה, התפטר מפקד הצבא קרל פרדריק וילקמה מתפקידו, וטסלף מינה את עצמו למפקד הצבא במקביל לתפקידו כשר ההגנה. עם זאת, הוא לא האריך ימים בשני התפקידים, שכן עם תבוסתה של גרמניה במלחמת העולם הראשונה, איבדה ממשלת פאסיקיבי את הלגיטימיות שלה והתפזרה. פינלנד הפכה לרפובליקה, וטסלף עזב את שני התפקידים ופרש הן מהצבא והן מהחיים הפוליטיים.

הוא נפטר בהלסינקי ב-26 במרץ 1941.

## קישורים חיצוניים

* וילהלם אלכסנדר טסלף באתר ממשלת פינלנד

קטגוריה:ראש ההגנה (פינלנד)
קטגוריה:שרי ההגנה של פינלנד
קטגוריה:אנשי צבא רוסים במלחמת העולם הראשונה
קטגוריה:גנרלים פינים
קטגוריה:אנשי צבא פינים במלחמת העולם השנייה
קטגוריה:מעוטרי צלב הברזל
קטגוריה:גרמנים שנשבו במלחמת העולם הראשונה
קטגוריה:בוגרי האקדמיה הצבאית של המטה הכללי
קטגוריה:ילידי 1880
קטגוריה:נפטרים ב-1941
מויסיי פישביין

**מוֹיְסֵי (משה) אבּרמוביץ' פִֿישְׁבֵּיין** (באוקראינית: **Мойсей Абрамович Фішбейн**; 1 בדצמבר 1946 – 26 במאי 2020) היה משורר ומתרגם אוקראיני ממוצא יהודי.

## חייו
מויסי פישביין נולד ב־1 בדצמבר 1946 בצ'רנוביץ (אז עיר ברפובליקה הסובייטית הסוציאליסטית האוקראינית). הוא סיים את לימודיו בפילולוגיה ב־1976 במכון הפדגוגי של קייב. לימים היה עורך באנציקלופדיה הסובייטית האוקראינית . שיריו המוקדמים זכו להערכתו ותמיכתו של הסופר האוקראיני המפורסם מיקולה בז'אן, מה שקידם ואפשר את הפרסומים הראשונים של פישביין.

בשנת 1979 נאלץ פישביין להגר לישראל, בשל היותו מתנגד־משטר סובייטי. היעדר קהל לספרות אוקראינית בישראל הוביל אותו להגר לגרמניה המערבית ב־1982. שם עבד פישביין כעיתונאי בכתב עת של הפזורה האוקראינית בשם "סוּצַ'סְניסְט" ("", "העת הנוכחית"), וכן שידר באוקראינית וברוסית ברדיו אירופה החופשית בין השנים 1982 ל־1995.

לאחר קריסת ברית המועצות, חזר המשורר לאוקראינה בשנת 2003.

פישביין ראה עצמו לאומן אוקראיני ולקח חלק פעיל בחיים החברתיים והפוליטיים של אוקראינה. אוקראינים הרבו לצטט את נאומו באירוע זיכרון ב־2006 להולודומור שהתרחש בשנות ה-30 של המאה ה-20. במארס 2008 זכה המשורר בפרס מיוחד מראש הכנסייה היוונית-קתולית האוקראינית  על "להט לכבוד האל ועל תרומתו הגדולה בחשיפת מאמצי הארכיבישוף המטרופוליטני אנדריי שפטיצקי והכנסייה היוונית-קתולית האוקראינית להצלת יהודים תוך סיכון עצמם במהלך השואה".

המחבר היה חבר באיגוד הסופרים של אוקראינה ובסניף האוקראיני של ארגון PEN הבינלאומי.

לפי אנציקלופדיה יהודית קצרה בלשון הרוסית, פישביין סייע בארגון טיפול רפואי בישראל ואחר כך במערב גרמניה לילדים אוקראינים שנפצעו באסון צ'רנוביל.

פישביין מת ב־26 במאי 2020, בגיל 73. הוא הותיר אחריו את אשתו אוֹלֶנָה, וכן בנותיו אביבה ומריה מנישואיו הראשונים ללודמילה, וארבע נכדות.

## יצירתו
* «Ямбове коло» / "מעגל יאמבים", מולוד, קייב, 1974 – שירים, תרגומים
* «Збірка без назви» / "אוסף ללא שם", סוצ'ניסט, ניו יורק, 1984 – שירים, תרגומים
* «Дивний сад» / "גן פלאים", וסלקה, קייב, 1991 – שירים לילדים
* «Апокриф» / "אפוקריפה", דניפרו, קייב, 1996 – שירים, תרגומים, ספורת
* «Розпорошені тіні» / "צללים מפוזרים", קלבריה, לביב, 2001 – שירים
* «Аферизми» / "מכתמים", פקט, קייב, 2003 –
* «Ранній рай» / "גן עדן עם שחר", פקט, קייב, 2006 – יצירות נבחרות
* «Райнер Марія Рільке. Сто поезій у перекладі Мойсея Фішбейна» ("ריינר מריה רילקה. מאה שירים בתרגום מויסיי פישביין"), ליביד, קייב, 2012
* «Пророк» / "נביא", לביד, קייב, 2017 – שירים, תרגומים

משה פישביין תרגם מגרמנית, צרפתית, עברית, יידיש, איטלקית, ספרדית, קטלאנית, רומנית, הונגרית, גאורגית, רוסית ושפות נוספות. בין היתר, תרגם משירת חיים נחמן ביאליק לאוקראינית.

## קישורים חיצוניים
* 
* שירי פישביין בתרגום לאנגלית
* שירי פישביין באוקראינית
* הבלוג של פישביין

## הערות שוליים

קטגוריה:נפטרים ב-2020
קטגוריה:ילידי 1946
קטגוריה:משוררים יהודים אוקראינים
קטגוריה:יהודים מבוקובינה
קטגוריה:מתנגדי משטר בברית המועצות
קטגוריה:מתרגמים יהודים
החלום האפשרי (שיר)

"**החלום האפשרי**" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בנובמבר 2002 חברות התקליטים דנה מיוזיק ו-IMP רקורדס כסינגל החמישי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003).

## רקע
"החלום האפשרי" נכתב במקור ב-1999 עבור להקת איתי מלבנון, להקת נוער המורכבת מתושבי ישראל ומאנשי דרום לבנון. עפר גביש, מקים הקבוצה, סיפר בפברואר 2014 כי הם עבדו במועדון לחיילים בסמוך לגבול ישראל–לבנון על יד המושב מתת בו גר באותה העת אריאל זילבר. . "החלום האפשרי" הוא שיר רגוע, שעושה אנלוגיה בין חלומותיהם של בעלי חיים ושל בני אדם. החלום הראשי הוא שכולם יחיו יחד בשלום, "לבנים ושחורים, ערבים ויהודים". בחלק מן השיר נשמעות קריאות "Wa-aul lu e, wa-aul lu a" המוכרות מהלהיט "סעידה סולטנה".

בשנת 2010 הקליט מתי כספי את השיר ללחן משלו תחת השם "מותר האדם", שנכלל באלבומו, נפש תאומה (2010).

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי אריאל זילבר
קטגוריה:שירים שהופקו על ידי חיים צינוביץ'
קטגוריה:שירים שהופקו על ידי תומר בירן
קטגוריה:שירים על בעלי חיים
קטגוריה:שירים על חלומות
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
בסוף יהיה טוב...

"**בסוף יהיה טוב...**" (מוכר כ"**יהיה טוב**") הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בדצמבר 2002 חברות התקליטים דנה מיוזיק ו-IMP רקורדס כסינגל השישי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003).

## רקע
"בסוף יהיה טוב..." הוא שיר בעל אופי מחאתי על החיים הקשים ב (על-אף שישנה בו רמיזה לאסון מגדלי התאומים בארצות הברית), ועל ההתמקדות של הפרט באירועים שוליים של החיים עצמם.

מילותיו מציגות אדם המביט על נוף מחלונו בביתו, ורואה אסונות שפוקדים את סביבתו – . בפזמון פונה אינטרנשיונל אל מישהי בנימה אירונית –  – ובעצם מלגלגת למי שעסוק בבעיות האישיות והזניחות שלו (עליהן נהוג לומר, "יש עוד תקווה, בסוף יהיה טוב") ולא מתייחס לצרות עולמיות.

עטיפתו מציגה עיר מוכת אסון, שנראית אחרי רעידת אדמה או מתקפת טרור. ברשימת השירים של האלבום החלום האפשרי נקרא השיר "יהיה טוב", אולם דיסק השדרים שיצא תויג בשם "בסוף יהיה טוב...". הוא נכתב והולחן על ידי רגב דהן, וקיבל אהדה רחבה מתחנות הרדיו בישראל.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי רגב דהן
קטגוריה:שירים שהולחנו על ידי רגב דהן
קטגוריה:שירים שהופקו על ידי גילי שטרן
קטגוריה:שירים המבוססים על היסטוריה אמריקאית
קטגוריה:שירים על תקווה
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
עד היום

"**עד היום**" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור בשנת 2003 חברות התקליטים דנה מיוזיק ו-IMP רקורדס כסינגל השישי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003).

## רקע
ב"עד היום" מביעה אינטרנשיונל את רצונה הנואש לאהבה, וטוענת שעדיין יש בלבה תקווה למצוא את בן-זוגה. אולם הזמן רק עובר ולא חוזר לאחור. השיר הוא בסגנון בלדה שקטה. הוא זכה להצלחה מידתית, ודורג במקום העשירי במצעד השבועי של רדיו אמצע הדרך.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2002
קטגוריה:סינגלים מ-2003
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי ארקדי דוכין
קטגוריה:שירים שהופקו על ידי זיו גולנד
קטגוריה:שירים על דכדוך
קטגוריה:שירים על זמן
קטגוריה:שירים על כאב לב
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
סופיסטי-פופ

**סופיסטי-פופ** (באנגלית: **Sophisti-pop**) הוא תת-ז'אנר של מוזיקת פופ שהתפתח מתוך הגל החדש הבריטי במהלך אמצע שנות ה-80. מקורו באקטים ששילבו אלמנטים של ג'אז, מוזיקת נשמה ופופ. המונח "סופיסטי-פופ" נטבע רק לאחר שיאו של הסגנון באמצע שנות ה-80 המאוחרות.

סופיסטי-פופ מתאפיין בשימוש הנרחב שלו במקלדות אלקטרוניות וסינתיסייזרים. אמנים השתמשו גם בטכנולוגיית אולפן חדשנית. הז'אנר תואר כרך, רומנטי ואטמוספירי. זה גם מאופיין עבור חברי הלהקות שכולם בעלי מראה מטופח ולבוש היטב.

הפופולריות של הסגנון ירדה לאחר שנות ה-90.

## הערות שוליים

קטגוריה:סגנונות מוזיקליים
קטגוריה:סגנונות פופ
קטגוריה:שנות ה-1980 במוזיקה
חולמת (אלבום)

"**חולמת**" הוא אלבום האולפן הרביעי של הזמרת הישראלית נסרין קדרי. את האלבום הוציאה לאור ב-4 ביולי 2023 חברת התקליטים הליקון ארומה מיוזיק, והוא מונה אחת-עשרה רצועות.

## רקע
באפריל 2022 נישאה קדרי לבחיר לבה, רום שמיר, וב-26 באוקטובר נולד בנם הבכור. במרץ 2023 כיכבה בסדרה התיעודית על חייה, "נסרין אגדה", ובהמשך השנה נמנתה בין משתתפי רוקדים עם כוכבים. בנוסף, הופיעה בהיכל מנורה מבטחים פעם נוספת במהלך הקריירה שלה.

באלבום "חולמת" נכללים עשר רצועות, כולן בהפקת גיל ויין וטל קסטיאל בשיתוף עם יוצרים נוספים. הרצועה ה-11 שלו היא גרסת כיסוי לשיר הערבי "Maak Tamally" של הזמר המצרי עמר דיאב, שיצא בשנת 2000 וזכה להצלחה גבוהה ב. ב-2 ביולי פרסמה בחשבון האינסטגרם שלה סרטון שחשף את תאריך יציאת האלבום. הוא מציג את קדרי שבאה לבדיקת אולטרסאונד שגרתית, ועל גבי צג המכשיר נכתב "4.7.23, אלבום חדש יוצא אל העולם".

קדרי אמרה על האלבום:

לדברי ויין וקסטיאל: 

## רשימת רצועות

## הערות שוליים

## קישורים חיצוניים

קטגוריה:אלבומי נסרין קדרי
קטגוריה:אלבומים בעברית
קטגוריה:אלבומים שהופקו על ידי גיל ויין
קטגוריה:אלבומי חברת הליקון ארומה מיוזיק
מרק ימס

רב-סרן **מרק ימס** (21 ביוני 1947 – 18 באוקטובר 1973) היה קצין שריון בצה"ל, שלחם במערכה בחזית הדרום במלחמת יום הכיפורים ונפל בקרב. על פעולתו בימי המלחמה עוטר ימס בעיטור המופת.

## ביוגרפיה
מרק ימס נולד בעיר רגנסבורג שבגרמניה להורים ניצולי השואה. בגיל שש עלה עם אמו לישראל. הוא למד בבית הספר היסודי עומריה ובבית הספר התיכון שליד האוניברסיטה בירושלים. היה חובב אלקטרוניקה וספורט וחבר בתנועת השומר הצעיר. לקראת כתה י"א עבר לחברת הנוער בקיבוץ מזרע.

בנובמבר 1965 התגייס ימס לצה"ל. הוא שירת בחיל השריון, היה תותחן טנק ומפקד טנק. לחם במלחמת ששת הימים בסיני. לאחר המלחמה השתתף בקורס קצינים והוסמך לקצין. התקדם עד לתפקיד מפקד פלוגה. באמצע שנת 1971 השתחרר מן השירות הצבאי. הוא התקבל ללימודי הנדסת חשמל ואלקטרוניקה בטכניון. לו ולאשתו, שאותה נשא במהלך השירות הצבאי, נולד בן בשנת 1972.

### במלחמת יום הכיפורים
עם פרוץ המלחמה נקרא ימס לשירות צבאי במילואים. הוא החל את דרכו במלחמה כסגן מפקד גדוד סיור באוגדה 162 בחזית סיני והשתתף בקרבות הבלימה מול הצבא המצרי. ב-9 באוקטובר נפצע מפקד הגדוד וימס מונה למלא את מקומו. הוא הוסיף ללחום בקרבות האוגדה וצלח עמה את תעלת סואץ. במהלך הקרבות גילה תושיה כאשר חילק לטנקים סביבו תחמושת תוך כדי קרב, וכן טיווח בהצלחה את אש הארטילריה, בהיעדרו של קצין קישור ארטילרי ביחידתו.

ב-18 באוקטובר השתתף ימס בהסתערות לכיבוש מתחם "אורי" המצרי בגדה המערבית של תעלת סואץ. במהלך קרב זה נפגע ונהרג. לאחר נפילתו הועלה לדרגת רב-סרן.

בקיץ 1974 הובא מרק ימס לקבורה בבית הקברות הצבאי קריית שאול. הניח אשה, בן והורים.

בשנת 1975 עוטר ימס לאחר מותו בעיטור המופת על פעולתו במהלך המלחמה, וצוין כי שימש דוגמה בדבקותו במשימותיו, באומץ לבו וברמת הביצוע שהפגין.

## הנצחה
שמו של ימס הונצח על גבי אנדרטאות אחדות, לרבות אנדרטת יד לשריון, בגן הבנים בתל אביב, בגן הבנים בשכונת נווה שאנן בחיפה ובבית יד לבנים בתל אביב.

## קישורים חיצוניים
* 
* נוסח העיטור של מרק ימס, באתר הגבורה
* סרטון זיכרון על מרק ימס, באתר יוטיוב

## הערות שוליים

קטגוריה:חללי צה"ל במלחמת יום הכיפורים
קטגוריה:מעוטרי עיטור המופת במלחמת יום הכיפורים
קטגוריה:ישראלים ילידי גרמניה
קטגוריה:רבי-סרנים בצה"ל
קטגוריה:עולים בשנות ה-1950
קטגוריה:בוגרי התיכון ליד האוניברסיטה
קטגוריה:בוגרי השומר הצעיר
קטגוריה:מזרע: אישים
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1947
קטגוריה:ישראלים שנפטרו ב-1973
קפטן סנטיאגו

**קפטן סנטיאגו** (באנגלית: **Santiago of the Seas**) היא סדרת טלוויזיה אמריקאית בהנפשה ממוחשבת, שנוצרה על ידי ניקי לופז, לסלי ואלדס וולרי וולש ואלדס. הסדרה שודרה לראשונה בניקלודיאון ב-9 באוקטובר 2020, ולאחר מכן עברה לערוץ ניק ג'וניור. ב-18 בפברואר 2021 הסדרה חודשה לעונה שנייה, ששודרה לראשונה ב-7 בינואר 2022.

בישראל הסדרה משודרת בדיבוב עברי בערוץ ניק ג'וניור החל משנת 2021.

ב-28 במרץ 2024 הוסרה הסדרה מפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית". בישראל הסדרה הוסרה מה-VOD של ערוץ ניק ג'וניור בחודש אפריל. הסדרה נגמרה אחרי שתי עונות בלבד.

## עלילה
הסדרה היא סדרת הרפתקאות לגיל הרך, העוקבת אחר סנטיאגו, ילד בן 8 שחושף את המצפן העתיק של קאפיטן קאלברה, הפיראט הטוב של הים הגדול. בעזרת המצפן ובעזרת השותפים שלו – בן דודו תומאס, לורליי בת הים וקיקו הצפרדע – סנטיאגו יוצא למסעות בספינת הפיראטים של קאפיטן קאלברה אל בראבו. סנטיאגו צריך להערים ולהביס את כל הפיראטים הנבזים שמאיימים על העולם.

## דמויות
* **סנטיאגו** (**Santiago**) – פיראט בן 8 ומנהיג הצוות.
* **תומאס** (**Tomás**) – בן דודו והעוזר של סנטיאגו, שהגיטרה שלו משמיעה צלילים קוליים מיוחדים.
* **לורליי** (**Lorelai**) – חברתו הטובה ביותר של סנטיאגו, ועוזרת נוספת שיכולה להפוך לבת ים באמצעות צמיד הקסם שלה.

## מדבבים
הדיבוב העברי בוים על ידי דור סרוגו, והופק על ידי ענבר שטגר עזרא.

## שידור

## פרקים
### עונה 1

### עונה 2

## קישורים חיצוניים

* 

## הערות שוליים

קטגוריה:סדרות הנפשה אמריקאיות
קטגוריה:ניקלודיאון: תוכניות וסדרות
קטגוריה:ניק ג'וניור: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2020
קטגוריה:שודדי ים בתרבות
פרנקלין (מיני-סדרה)

**פרנקלין** (באנגלית: **Franklin**) היא מיני סדרת דרמה ביוגרפית אודות האב המייסד של ארצות הברית, בנג'מין פרנקלין, המבוססת על ספרה של סטייסי שיף משנת 2005, "A Great Improvisation: Franklin, France, and the Birth of America". המיני סדרה, הכוללת שמונה פרקים, הופצה בשירות הסטרימינג אפל TV פלוס החל מ-12 באפריל 2024 עד 17 במאי של אותה שנה.

## תקציר העלילה
הסדרה מתארת את שמונה השנים שבילה בנג'מין פרנקלין כשגריר ארצות הברית בצרפת.

## שחקנים ודמויות
* מייקל דאגלס – בנג'מין פרנקלין
* נואה ג'ופ – ויליאם טמפל פרנקלין
* לודיווין סנייה – אן לואיז ברילון דה ז'וי
* טיבו דה מונטלמבר – שארל גרבייה, הרוזן דה ורז'ן
* דניאל מייס – אדוארד בנקרופט
* אסד בואב – פייר בומרשה
* אדי מארסן – ג'ון אדמס
* ז'אן באליבר – אן-קתרין דה ליגניוויל, מאדאם הלבטיוס
* תאודור פלרן – המרקיז דה לה פאייט
* ג'ון הולינגוורת' – לורד דייוויד סטורמונט

## הפקה
בפברואר 2022 פורסם כי מייקל דאגלס יככב בסדרה בתור בנג'מין פרנקלין שתשודר באפל TV פלוס, עם קירק אליס שיכתוב את הסדרה וטים ואן פאטן יביים.

הצילומים החלו ביוני 2022 בארמון ורסאי, עם נואה ג'ופ, לודיווין סנייה, דניאל מייס, אסד בואב ואדי מארסן.

## קישורים חיצוניים

## הערות שוליים

קטגוריה:אפל TV פלוס: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות דרמה היסטוריות
קטגוריה:סדרות דרמה אמריקאיות
קטגוריה:בנג'מין פרנקלין
קטגוריה:סדרות טלוויזיה אמריקאיות שעלו לשידור בשנת 2024
משה בן זקן

**משה בן זקן** (נולד ב-5 בנובמבר 1985) הוא מנכ"ל משרד התחבורה החל מ-25 ביוני 2023.

## ביוגרפיה
בן זקן נולד באשדוד. אביו, אליאס (אלי) בן זקן, פעיל הליכוד.

כנער השתלב בן זקן בתנועת נוער הליכוד באשדוד, ובהמשך קיבל עליו תפקידי הובלה בתוך התנועה ובמסגרת סניף הליכוד באשדוד, כגון היוזמה של אירוע הליכודיאדה וניהולו במשך ארבע שנים ברציפות, יחד עם חבריו, משה פסל וניר בן סימון.

לקראת הבחירות לכנסת ה-19, זכה בן זקן במשבצת הצעירים ברשימת הליכוד לכנסת, אך לא נבחר לכנסת.

בשנים 2015–2018 השלים תואר בוגר בתחום חינוך וחברה ובשנים 2019–2022 השלים תואר מוסמך במנהל עסקים, שניהם בקריה האקדמית אונו.

מינואר 2021 ועד מאי 2022 שימש ראש המטה של שרת התחבורה, מירי רגב, וממאי 2022 ועד יוני 2023 שימש מנכ"ל הקרן לעידוד ופיתוח ענף הבנייה בישראל. בנוסף שימש סמנכ"ל באיגוד הקבלנים, וכיועץ פוליטי לשר הביטחון לשעבר משה יעלון, לשרה מירי רגב ולראש עיריית אשדוד ד"ר יחיאל לסרי.

בינואר 2023, לאחר שוועדת המינויים בשירות המדינה פסלה את מינויו תחילה למנכ"ל משרד התחבורה, מינתה אותו שרת התחבורה, מירי רגב, למשנה למנכ"ל המשרד, לאחר מכן אושר מנויו בוועדת המינויים בשירות המדינה לכהן כמנכ"ל. ביוני 2023 מונה למנכ"ל משרד התחבורה.

במרץ 2025 צורף לוועדת שירות המדינה.

באפריל אותה שנה פעל לסיום סכסוך העבודה בנמל חיפה. בהמשך השנה פעל להסדרת מתווה לטיסות של צעירים חרדיים לאומן, תוך הדיונים תקף את ראש עיריית אלעד לשעבר ישראל פרוש אשר איים בהשבתת נתב"ג. באוגוסט מונה על ידי שרת התחבורה לעמוד בראש הצוות לקידום הקמת בסיס תעופה של חברת ויז אייר בישראל במטרה ליצור תחרות מול חברות התעופה הישראליות.

במשרד התחבורה הוביל יחד עם השרה את רפורמת צדק תחבורתי - תוכנית לעידוד נסיעה בתחבורה ציבורית תוך הנגשה והוזלה. יזם וקידם את חוק הרשויות המטרופוליניות המאפשר העברת סמכויות לניהול תחבורה לרשויות המקומיות.

במסגרת מלחמת חרבות ברזל ניהל את מבצע חזרה בטוחה להחזרת ישראלים לישראל בעת המתקפה האיראנית. לאחר תקופה חשף כי למעלה מ-10,000 נוסעים פונו מנתב"ג בהסעות סמויות שהוכנו לפני התקיפה. בהמשך שמר על רציפות הפעילות של נתב"ג, תוך שמירה על שמיים פתוחים והמשכיות תעופתית בינלאומית.

באותה שנה החל בתכנון קומה נוספת לכביש 6.

## חיים אישיים
בן זקן נשוי למוראל ואב לשלושה ילדים. מתגורר באשדוד.

יחד עם עוד מספר חברים ופעילים הקים את "קרן החסד למיעוטי יכולת ע"ש ", שנהרג במלחמת לבנון השנייה, והיה חברו הקרוב. העמותה לזכרו מחלקת מאות סלי מזון למשפחות נזקקות.

## קישורים חיצוניים

* 

## הערות שוליים

קטגוריה:פעילי הליכוד
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:מנכ"לים ישראלים
קטגוריה:מנכ"לי משרד התחבורה
קטגוריה:אשדוד: אישים
קטגוריה:ישראלים שנולדו ב-1985
איירבוס ביטחון וחלל

**איירבוס ביטחון וחלל** (באנגלית: **Airbus Defence and Space**) היא חטיבה של תאגיד התעשייה האווירית האירופית "קבוצת איירבוס".

## היסטוריה
בשנת 1995 החברה הגרמנית Daimler Chrysler Aerospace (DASA) והחברה הבריטית בריטיש אירוספייס החלו לנהל משא ומתן על הקמת חברה אירופית בתחום החלל. הכוונה הייתה לכלול גם את החברה הצרפתית איירוספסיאל אחרי שהיא תופרט. רעיון זה לא מומש, ובמקום זה בריטים רכשו חברה גרמנית Marconi Electronic Systems מג'נרל אלקטריק, ובשנת 1999 הוקמה חברת BAE סיסטמס.

DASA ביחד עם החברה הספרדית CASA התאחדו ביוני 1999, ובאוקטובר 1999 הצטרפה למיזוג איירוספסיאל. החברה החדשה הוקמה רשמית ב-10 ביולי 2000 תחת השם European Aeronautic Defence and Space Company והפכה לחברה השנייה בתחום החלל אחרי בואינג, ויצרן הנשק השני בגודלו באירופה אחרי BAE סיסטמס.

בשנת 2000 הוקמה גם חברת "Astrium" על בסיס חברות צרפתיות, בריטיות, גרמניות וספרדיות. החברה הייתה בבעלות EADS  (75%) ו-BAE סיסטמס (25%). בשנת 2003 EADS הפכה לבעלת 100% של Astrium.

בשנת 2013 EADS אורגנה מחדש ושינתה שמה לקבוצת איירבוס. מספר חטיבות וחברות בת של EADS אוחדו לחטיבה חדשה שאחראית על תחום החלל וביטחון וקיבלה את השם הנוכחי.

החטיבה פועלת במספר תחומים:
* תעופה צבאית (מטוסים, טילים, כלי מעקב וכו')
* מערכות חלל (חישה מרחוק, מערכת ניווט לוויינית, מערכות טילים והגנה אסטרטגיות, חקר החלל, מערכות ריגול בחלל
* מודיעין (פתרונות תקשורת מאובטחת, לוחמת רשת, מערכות תקשורת)
* מערכות תעופה לא מאוישות

לחברה מפעלים בצרפת, גרמניה, ספרד, בריטניה, איטליה, הולנד, אוסטרליה ודרום אפריקה.

## מוצרים עיקריים
* איירבוס A330 MRTT – מטוס תדלוק
* איירבוס A400M – מטוס תובלה
* קאסא C-212 אביוקאר - מטוס תובלה בינוני וצניחה חופשית
* CASA CN-235 - מטוס תובלה וסיור
* איירבוס C-295 - מטוס תובלה וסיור
* יורופייטר טייפון – מטוס קרב
* ברקודה (כטב"ם) – מטוס ללא טייס
* יורו הוק – מטוס ללא טייס
* אריאן – משגר לוויינים
* קולומבוס – מודול של תחנת החלל הבין-לאומית
* גשושיות, חלליות ולווייני תקשורת רבות

## קישורים חיצוניים

* 

* דוח שנתי – 2021

*
קטגוריה:יצרני מטוסים
קטגוריה:תעשיית נשק בגרמניה
קטגוריה:תעשיית נשק בספרד
קטגוריה:תעשיית נשק בצרפת
קאדרי אבו בכר

**קאדרי עומר אבו בכר** (כוניה: אבו פאדי; בערבית: **قدري أبو بكر**; 10 בינואר 1953 – 1 ביולי 2023) היה פוליטיקאי פלסטיני שכיהן כראש הרשות לענייני אסירים ומשוחררים ב. הוא מונה לתפקיד זה ב-2018 כשהוא מחליף את עיסא קראקע.

## ביוגרפיה
### ראשית חייו
אבו בכר נולד ב-10 בינואר 1953 בכפר בידיה בשומרון בעת שהיה חלק מממלכת ירדן. מגיל צעיר החל לעסוק בטרור. הוא נעצר במהלך הברחת נשק דרך הירדן ונגזרו עליו 20 שנות מאסר, אך הוא שוחרר כעבור 17 שנה וגורש לעיראק.

בשנת 1991 סיים תואר ראשון במדע המדינה ב.

### קריירה פוליטית
אבו בכר היה חבר בפת"ח ומילא תפקידים שונים לאורך הקריירה, כולל בכוח הביטחון המסכל הפלסטיני בין השנים 1996 ל-2008. באוגוסט 2018 הוא מונה לראש הרשות לענייני אסירים ומשוחררים, במקום עיסא קראקע, ומונה לחבר ב. הוא גם החזיק בדרגת לואא', המקבילה לאלוף.

אבו בכר נהרג בתאונת דרכים בין אריאל לצומת תפוח ב-1 ביולי 2023, בגיל 70. בתאונה נהרגו שני בני אדם נוספים.

## הערות שוליים

קטגוריה:שרים לענייני אסירים של הרשות הפלסטינית
קטגוריה:פעילי פת"ח
קטגוריה:הרוגי תאונות דרכים
קטגוריה:בוגרי האוניברסיטה הערבית של ביירות
קטגוריה:פלסטינים שנולדו ב-1953
קטגוריה:פלסטינים שנפטרו ב-2023
Weekends

"**Weekends**" הוא סינגל של הדי ג'יי הבריטי, ג'ונאס בלו, והדי ג'יי הגרמני, פליקס ין. הסינגל יצא ב-3 בפברואר 2023 בהוצאת פוזיטיבה רקורדס ו-EMI רקורדס. השיר נכתב על ידי יאן האמל, אנדריאס הובר, מולי אירווין, פליקס ין, בויאן "בוקי" קלאג'דז'יץ' וג'ונאס בלו, והופק על ידי פליקס ין, ג'ונאס בלו ו-BLYNE.

נכון ליולי 2023, השיר הושמע למעלה מ-1.6 מיליון פעמים ביוטיוב, ולמעלה מ-44 מיליון פעמים בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירי פליקס ין
קטגוריה:שירים באנגלית
קטגוריה:שירים על זמן
קטגוריה:שירי מוזיקה אלקטרונית
קטגוריה:שירי מוזיקת דאנס אלקטרונית
קטגוריה:סינגלים בהוצאת EMI רקורדס
חכלילית

**חַכְלִילִית** (שם מדעי: *Phoenicurus*) היא סוג של ציפורי שיר ממשפחת חטפיתיים, שמוצאן מאירופה, אסיה ואפריקה. הן נקראות כך בשל הצבע האדום-כתום של הזנב שלהן ("חכלילי" משמעותו אדום, כמו בפסוק ). זהו גם מקור שמן העממי באנגלית, "**Redstart**"; המילה "start" היא מילה ישנה לזנב.

בישראל נצפים המינים חכלילית עצים כחולפת נפוצה בעונות הנדידה, חכלילית סלעים חורפת וחולפת נפוצה, ובנוסף נרשמה תצפית בודדת בחכלילית אדומת-גב ב-1988.

הסוג *Phoenicurus* הוצג על ידי חוקר הטבע האנגלי תומאס פורסטר בשנת 1817. המין הטיפוסי בסוג הוא חכלילית עצים (בעל השם הכפול *Phoenicurus phoenicurus*). השם *Phoenicurus* מגיע מיוונית עתיקה, מהמילים φοινιξ (*phoinix*), "ארגמן/סגול (פיניקי)" (ראו גם "פיניקיה" בערך תכלת וארגמן בעולם העתיק), והסיומת ουροσ (*-ouros*)-"זנב". מחקר פילוגנטי מולקולרי שפורסם ב-2010 הוביל לארגון מחדש של משפחת החטפיתיים, בו שני המינים בסוג לשעבר *Rhyacornis* והמין היחיד בסוג *Chaimarrornis* אוחדו למין זה, *Phoenicurus.*

המינים בסוג מפגינים דו-צורתיות זוויגית בולטת: הזכרים ברובם בעלי צבעים עזים, בשילובים שונים של אדום, כחול, לבן ושחור; ואילו הנקבות בעלות צבעי חום-בהיר עם זנב אדום. הן אוכלות חרקים.

## מינים בסוג
הסוג מכיל כיום את המינים הבאים:

*<small>(הערה: השמות העבריים המסומנים ב-* ברשימה זו מבוססים על תרגומים חופשיים מה[[שם עממי|שם העממי]] באנגלית, שכן עדיין לא התקבל להם שם רשמי בעברית)</small>*

### מינים מוכרים ממאובנים
* † *Phoenicurus erikai* (הפליוקן המאוחר, מקזרנוטה, הונגריה).
* † *Phoenicurus baranensis* (הפליוקן המאוחר, מברמנד, הונגריה).

## קישורים חיצוניים

## הערות שוליים

קטגוריה:טקסונים שתוארו בידי תומאס איגנשיוס מריה פורסטר
קטגוריה:חטפיתיים
קטגוריה:בעלי חיים שתוארו ב-1817
בוריס סלוצקי

**בוריס אברמוביץ' סלוצקי** (ברוסית: **Бори́с Абра́мович Слу́цкий**) ; 7 במאי 1919 – 23 בפברואר 1986), היה משורר ומתורגמן יהודי-סובייטי, שכתב ברוסית.

## קורות חיים
בוריס סלוצקי נולד בעיר סלוביאנסק שבמזרח אוקראינה, בכור מבין שלושת ילדיו של אברהם ואלכסנדרה סלוצקי. כחצי שנה לאחר לידתו עברה המשפחה לחרקוב, שם התגוררו שני אחיו של אברהם סלוצקי - שמעון וצבי-שאול. ב-1920 עזבו שני האחים את אוקראינה ועלו לארץ. אלוף מאיר עמית הוא בנו של שמעון סלוצקי (ובן דודו של בוריס סלוצקי)

בוריס החל לכתוב שירה עוד בתקופת לימודיו בבית הספר התיכון. בסיום לימודיו, רצה ללמוד ספרות באוניברסיטה, אך בלחץ אביו הסכים ללמוד "מקצוע רציני" - התקבל ללימודי משפטים במוסקבה ב-1937. כעבור שנתיים עזב את לימודי המשפטים והחל ללמוד בחוג לספרות באוניברסיטה. ב-1940 הצטרף אל חוג המשוררים הצעירים, שקראו לעצמם "דור 1940" (בין היתר היו חברים בחוג דוד סמויילוב ופאבל קוגן).

לאחר הפלישה הנצית לברית המועצות ביוני 1941 התנדב אל הצבא האדום. הוא לחם תחילה כחייל חי"ר פשוט, לאחר מכן שירת כחוקר שבויים וכקצין פוליטי. הגיע עם יחידתו עד לאוסטריה. את המלחמה סיים בדרגת רב-סרן. על חלקו בקרבות עוטר בשלושה עיטורים. במהלך המלחמה נפצע קשה, מה שהוביל לשחרורו מן הצבא בתום המלחמה על סעיף נכות.

בשנים שלאחר מלחמת העולם השנייה עבד סלוצקי כמתורגמן וכעורך של תוכניות רדיו. הוא המשיך לכתוב שירה, אך לא הצליח לפרסם אותם. חשיפתו אל הציבור הרחב התרחשה ב-1956, כאשר איליה ארנבורג הקריא בפומבי כמה משיריו של סלוצקי במהלך המפגש שלו עם קוראיו. ב-1957 יצא לאור ספר השירים הראשון של סלוצקי. בשיריו ביקר סלוצקי את התנהלות משטרו של סטלין. גם נושא השואה תפס חלק נכבד ביצירותיו של סלוצקי. למעשה הוא היה בין הבודדים בין המשוררים בברית המועצות שהתייחס לנושא שואה בשיריו.

סלוצקי גם תרגם מיידיש לרוסית את שיריהם של לייב קביטקו, שמואל הלקין, יעקב שטרנברג, אהרון ורגיליס ואשר שוורצמן.

בשנת 1977 נפטרה אשתו של בוריס סלוצקי. מאורע זה היווה טראומה קשה עבורו, בעקבותיה הוא הפסיק לפרסם את שיריו. בסוף חייו התגורר בביתו של אחיו הצעיר חיים בעיר טולה. שם נפטר בפברואר 1986.

## ספרו בעברית
*** בוריס סלוצקי שירים**, הקיבוץ המאוחד, 2004.

## קישורים חיצוניים

* ביוגרפיה של בוריס סלוצקי (ברוסית)

קטגוריה:יהודים אנשי הצבא האדום במלחמת העולם השנייה
קטגוריה:מעוטרי הכוכב האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור אות הכבוד
קטגוריה:מעוטרי צלב גרונוולד
קטגוריה:משוררים יהודים רוסים
קטגוריה:משוררים סובייטים
קטגוריה:סופרים יהודים סובייטים
קטגוריה:מתרגמים מפולנית
קטגוריה:רוסים שנולדו ב-1919
קטגוריה:סובייטים שנפטרו ב-1986
אלן אדסון

**אלן אדסון** (באנגלית: **Allan Edson**;  1846–1888) היה אחד מאמני הנוף הבולטים בקנדה בשנות ה-70.

## ביוגרפיה
בגיל תשע התיישבה משפחתו ב, שם ניהל אביו מלון. בקרבת מקום היה בנק בבעלותו של ג'ון קרפנטר בייקר, פטרון האמנויות, שעזר לאלן התחיל את הקריירה שלו ושל צייר מקומי אחר, וויאט איטון, בכך שעזר לשלם עבור שיעורי אמנות וקניית יצירותיהם. בנוסף ללימודי האמנות שלו, קיבל אדסון השכלה מסחרית סטנדרטית.

ב-1861 עבר אדסון למונטריאול, שם עבד כמנהל חשבונות אצל יצרן מסגרות וסוחר אמנות בשם אוגוסטוס פל, שהכיר לו אמנים מקומיים. בסביבות 1863, הוא לקח שיעורים מרוברט סלדון דנקנסון, צייר אמריקאי שחי שם במהלך מלחמת האזרחים. לאחר מכן, שהה שנתיים בלונדון, אנגליה ללימודים נוספים. בלונדון הוא הושפע מהסגנון של האחווה הפרה-רפאליטית. עם שובו לקנדה, הוא הפך לחבר מייסד של אגודת האמנים הקנדיים ב-1867, הגוף המקצועי הקנדי הוותיק ביותר של אמנים, והשתתף בתערוכה הראשונה שלהם ב-1868. הוא גם היה אחד החברים המקוריים של  (OSA), שנוסדה ב-1872, ו (RCA), שהוקמה ב-1880 בחסות מלכותית. באחת מהתערוכות הראשונות שלהם, חלק מיצירותיו נרכשו על ידי הנסיכה לואיז לעצמה ולאמה, המלכה ויקטוריה.

הוא הציג באופן קבוע ברחבי קנדה. הוא גם הציג את יצירותיו באקדמיה המלכותית לאמנויות בלונדון, בסלון פריז ובשני ירידים עולמיים;  בפילדלפיה ו באנטוורפן.

בתחילת שנות ה-80, הוא נסע לגור בצרפת, בילה את רוב זמנו ב, שם למד אצל . מ-1886 עד 1887, הוא היה בלונדון, ואז חזר לקנדה, והתיישב ב, קוויבק.

בשנה שלאחר מכן, הוא נפטר מסיבוכים של דלקת ריאות, שאותן לקה בעת מסע לציור סצנות חורף.

## גלריה

 File:Allan Edson - Bûcherons sur la rivière Saint-Maurice (1868).jpg
File:Allan Edson - Quebec Winter (18xx).jpg
File:Allan Edson - Rivière aux brochets (1864).jpg


## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1848
קטגוריה:נפטרים ב-1888
אליעזר יטבת

**אליעזר יטבת** (14 בספטמבר 1931 – 4 בדצמבר 2012) היה דיפלומט ישראלי ושגרירה הראשון של ישראל באזרבייג'ן.

## ביוגרפיה
נולד בשם אליעזר קרוננברג ב-1931 בפולין. הוריו היו חנה-טובה (לבית וימברג) ויואל-מאיר קרוננברג. כשהיה בן שנתיים עלתה משפחתו לארץ.

## קריירה מקצועית
הצטרף למשרד החוץ בשנת 1953 ואז גם עיברת את שמו ל"יטבת" כמקובל בשירות הציבורי בישראל של אותן שנים. שירת בקונסוליה בניו-יורק (1962-1957), ובשגרירויות באיטליה (1972-1967) וביוון (1983-1979), וכן היה הקונסול הכללי בשגרירות ישראל בטהראן בשנות ה-70. ב-18 בפברואר 1979, לאחר פרוץ המהפכה האיראנית והידרדרות היחסים בין איראן לישראל, נמלט הקונסול יטבת, עם שגריר ישראל באיראן, יוסף הרמלין, וצוות השגרירות בחזרה לישראל.

בסוף שנות השמונים שירת במשך כארבע שנים בפרטוריה, דרום אפריקה.

בעקבות כינון היחסים הדיפלומטיים בין ישראל ואזרבייג'ן ב-1992 מונה יטבת לשגריר ישראל באזרבייג'ן. שגרירות ישראל בבאקו נפתחה באוגוסט 1993 ויטבת הגיש את כתב האמנתו כשגריר לנשיא אזרבייג'ן היידר אלייב במרץ 1994. הוא שימש בתפקיד עד לפרישתו לגמלאות ממשרד החוץ ב-1996.

## חיים אישיים
היה נשוי לאסתר (לבית וייס), ילידת לבוב, פולין, שבתקופת מלחמת העולם השנייה נשלחה כילדה לסיביר וכך ניצלה. בני הזוג הכירו, כאשר בתחילת שנות ה-50, עבדו שניהם במשרד החוץ. אב לבת ובן.

נפטר ב-2012 בביתו במבשרת ציון ונקבר בבית העלמין בקריית ענבים.

## לקריאה נוספת

* אסתר וייס-יטבת, **ימים ללא מרגוע** (אוטוביוגרפיה), מבשרת ציון, הוצאה עצמית, תשס"ד-2004

## קישורים חיצוניים
* דף הנצחה לאליעזר יטבת באתר משרד החוץ
* 

## הערות שוליים

קטגוריה:שגרירי ישראל באזרבייג'ן
קטגוריה:דיפלומטים ישראלים
קטגוריה:אישים הקבורים בקריית ענבים
קטגוריה:ישראלים שנולדו ב-1931
קטגוריה:ישראלים שנפטרו ב-2012
Love on Myself

"**Love on Myself**" הוא סינגל של התקליטן הגרמני, פליקס ין, בשיתוף פעולה עם זמר הפופ הבריטי, קאלום סקוט. השיר יצא ב-28 ביוני 2019 בהוצאת חברת התקליטים וירג'ין רקורדס. השיר נכתב על ידי אנדרו בולימור, פליקס ין, וינסנט קוטקאמפ, טום מאן וג'וש רקורד והופק על ידי פליקס ין, וינסנט קוטקאמפ ומייק ספנסר.

נכון ליולי 2023, השיר הושמע למעלה מ-55 מיליון פעמים בספוטיפיי, ולמעלה מ-3 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פליקס ין
קטגוריה:שירי קאלום סקוט
קטגוריה:שירים באנגלית
קטגוריה:שירי להט"ב
קטגוריה:שירי מוזיקת האוס
קטגוריה:סינגלים בהוצאת וירג'ין רקורדס